PATVIRTINTA

Neringos savivaldybės tarybos

2024 m. kovo 28 d.

sprendimu Nr. T1-54

**NERINGOS SPORTO MOKYKLOS**

**2023 METŲ VEIKLOS ATASKAITA**

**I SKYRIUS**

**BENDROSIOS ŽINIOS APIE MOKYKLĄ**

Neringos sporto mokykla – Neringos savivaldybės biudžetinė įstaiga. Įstaigos adresas – Lotmiškio g. 2, Neringa LT-93121, tel. (+370 657) 51972, elektroninio pašto adresas – [info@neringasport.lt](mailto:info@neringasport.lt). Mokykla įsteigta 1979 m. vasario 1 d. Įregistruota Juridinių asmenų registre, kodas 191716537.

Mokykla yra vienintelė tokio tipo mokykla Neringos savivaldybėje.

Mokyklos paskirtis – pagal ilgalaikes programas sistemingai plėsti tam tikros srities žinias, stiprinti gebėjimus ir įgūdžius, suteikti asmeniui papildomas dalykines kompetencijas, tenkinti vaikų ir jaunimo pažinimo, lavinimo ir saviraiškos poreikius per sportinę veiklą, padėti jiems tapti aktyviais visuomenės nariais.

Mokyklos misija – skatinti kiekvieną būti fiziškai aktyviu ir siekti pažangos.

**II SKYRIUS**

**MOKINIAI, PERSONALAS, UGDYMO PROGRAMOS**

**Darbuotojų skaičius –** 8, darbuotojai periodiškai tobulina kompetencijas vidiniuose ir išorės mokymuose.

# Mokinių skaičius: 66 (2023-12-31).

**Mokyklos vykdomos ugdymo programos:**

|  |  |
| --- | --- |
| Nr. | Programos pavadinimas |
| 1 | Buriavimo sporto meistriškumo tobulinimo grupių ugdymo programa |
| 2 | Buriavimo sporto meistriškumo ugdymo grupių programa |
| 3 | Buriavimo sporto pradinio rengimo grupių programa |
| 4 | Ikimokyklinukų supažindinimas su sportu |
| 5 | Orientavimosi sporto pradmenys |
| 6 | Funkcinės treniruotės |
| 7 | Jaunųjų buriuotojų treniruotės |

**III SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

Strateginio tikslo ***„Buriavimo ir orientavimosi sporto sportininkų aukšto lygio tarptautinėms varžyboms rengimo įgyvendinimas“***įgyvendinimas.

Neringos sporto mokyklos (toliau – mokykla) 2020–2023 m. strateginiame plane bei 2023 m. veiklos planuose numatyti tikslai ir uždaviniai ugdymo kokybės gerinimui bei teigiamo mokinių požiūrio į sveikatą, aktyvų, savimi ir savo gebėjimais pasitikinčios asmenybės formavimą. 2023 m. buriavimo ir orientavimosi sporto sportininkų aukšto lygio tarptautinėms varžybos rengimas buvo įgyvendinamas organizuojant ir dalyvaujant tarptautinėse buriavimo stovyklas, tobulinant sporto specialistų kompetencijas, įsigyjant naują inventorių ir pritraukiant į Nidą treniruotis, vesti kartu stovyklas geriausius buriavimo trenerius.

Įvykdytos visos suplanuotos treniruotės. Mokykla kartu su socialiniais partneriais organizavo tiek jungtines buriavimo stovyklas, tiek prisijungė prie organizuojamų parengiamųjų stovyklų prieš užsienyje vyksiančias varžybas. Nidoje organizuotose varžybose dalyvavo daugiau nei 117 buriuotojai, tarp jų ir Latvijos atstovai.

Sistemingai analizuotos pagrindinių psichologinių įgūdžių lavinimas: pasitikėjimo savimi, tikslo siekimo, dėmesio koncentracijos, vizualizacijos ir kt. Pedagogų komandos refleksijų metu analizuojamos varžybų, komandų, mokinių bendravimo ir asmeninių tikslų darna. Taip pat skatinama mokinių laimėjimų motyvacija, kuri priklauso nuo sportininko santykių su tikslu, kurio siekia. Birželio– liepos mėnesiais mokiniai dalyvavo tarptautinėse Optimist buriuotojų varžybose „Baltic Trophy Tallinn” Taline Estijoje ir „Baltic Trophy Helsinki” Helsinkyje Suomijoje. Varžybose buriuotojai patobulino savo buriavimo sudėtingomis sąlygomis įgūdžius.

Kartu su parteriais suorganizuota 10 profesionalių ir mėgėjiškų teniso, buriavimo ir orientavimosi sporto šakų varžybų, kuriose varžėsi septyni šimtai sportininkų iš Lietuvos ir užsienio šalių. Daugiausiai dalyvių sulaukė birželio 16-18 dienomis organizuotos ir jau tradicija tapusios orientavimosi sporto bėgte varžybos „Nida – 3 dienos“, kuriose sudalyvavo per 200 bėgikų.

Ryškiausios sezono varžybos vyko rugpjūčio 22–rugsėjo 3 dienomis. Viso pasaulio buriuotojų ir sporto bendruomenės dėmesys buvo nukreiptas į Nidą, kurioje pirmą kartą suorganizuotos tarptautinės aukšto meistriškumo sporto varžybos – olimpinės 470 jachtų klasės Pasaulio jaunimo (U24/U21) čempionatas bei Rytų Europos 470/420 jachtų klasių čempionatas. Lietuvą atstovavusios 470 jachtų klasės rinktinės sudėtyje startavo ir Neringos sporto mokyklos buriuotoja Eglė Chlebinskaitė. Šiose varžybose sulaukėme aukšto meistriškumo dalyvių iš Turkijos, Ukrainos, Švedijos, Ispanijos, Slovėnijos, Lenkijos, Norvegijos, Lietuvos, Japonijos, Italijos, Izraelio, Vokietijos, Prancūzijos, Estijos, Austrijos ir Kroatijos. Visą varžybų laikotarpį bendradarbiaujama su varžybų teisėjais, institucijomis ir užtikrintas sklandų varžybų organizavimas.

Kartu su socialiniais partneriais mokykla organizavo ir įgyvendino dvi jungtines ILCA buriavimo stovyklas Nidoje.

Nuo rugpjūčio pradžios iki vidurio suorganizavome 7 pažintines buriavimo stovyklas Juodkrantėje įrengtoje bazėje.

Integruodami naujausias technologijas sukūrėme realistišką ir įtraukiančią mokymo aplinką skirtą pristatyti buriavimo sportą. Mokiniai naudodamiesi virtualios realybės įranga lengviau įsisavino naujas žinias ir buriavimo įgūdžius. Papildydami pažintines stovyklas buriavimo stimuliatoriumi ir virtualios realybės technologijomis padėjome dalyviams patirti buriavimą būnant krante.

Bendradarbiaujant su Lietuvos švietimo, sporto įstaigomis įgyvendintas jau trečius metus vykdomas projektas „Neringos sporto mokyklos vasaros akademija“. Projekto metu minėtų įstaigų darbuotojai kviečiami vesti pažintines ir fizinio aktyvumo veiklas Neringos miesto gyventojams ir svečiams. Birželio–rugpjūčio mėnesiais įgyvendintos septynios žygių gamtoje, tinklinio, futbolo bei kitų veiklų stovyklos sulaukė virš pusantro šimto dalyvių.

Visuomenės sveikatos rėmimo specialiosios programos lėšomis įgyvendintas projektas „Būk fiziškai aktyvus“, kurio metų buvo vykdomos fizinį aktyvumą skatinančios veiklos siekiant mažinti nuotolinio (sėdimo) darbo, nuotolinio mokymosi bei laisvalaikio leidimo prie ekranų daromą neigiamą poveikį asmenų sveikatai. Birželio - rugpjūčio mėnesiais dalyvių grupės buvo kviečiamos užsiimti aktyviomis vandens ir orientavimosi sporto fizinėmis veiklomis, o rugsėjo–gruodžio mėnesiais funkcinėmis sveikos laikysenos treniruotėmis grupėje. Projekto veiklose sudalyvavo apie keturi šimtai dalyvių iš kurių 242 buvo unikalūs dalyviai.

Rūpinantis aktyviausių bendruomenės narių, miesto svečių sveikata ir gerove Neringos sporto mokykloje ir Nidos centriniuose teniso, padelio ir badmintono aikštynuose įrengėme stendus su automatiniais defibriliatoriais (AED). Šis įrenginys skirtas atkurti širdies veiklą, kai ji netikėtai sustoja, o pagalbą pirmomis nelaimės minutėmis gali suteikti specialaus medicininio išsilavinimo neturintis žmogus.

Mokykla toliau gerino buriavimo sąlygas ir buvo įrengtas papildomas jachtų tiltelis, sudarytos sutartys dėl buriavimo inventoriaus atnaujinimo.

Orientavimosi grupės mokiniai su trenere organizuoja pažintines orientavimosi sporto treniruotes, renginius, planuoja trasas, kuriose dalyvauja miesto svečiai ir gyventojai. Taip pat, įsitraukia į veiklas ir atstovauja Neringos miestą masiniuose nuotoliniuose renginiuose tokiuose kaip Pasaulinė orientavimosi diena, kuri įgyvendinama net 65 šalyse.

Moksleiviai, kurie mokosi orientavimosi sporto mokymo programoje nuolatos tobulina savo įgūdžius išvykstamosiose treniruotėse Klaipėdos apskrityje. Taip pat, dalyvauja kitų orientavimosi sporto klubų organizuojamose praktinėse stovyklose, nuotoliniuose renginiuose. Birželio 16-18dienomis mokykla kartu su Zarasų orientavimosi sporto klubu „Šiurpys“ ir Škoda organizavo profesionalias orientavimosi sporto bėgte varžybas „Nida – 3 dienos“, kurios varžėsi virš 197 sportininkų iš visos Lietuvos ir užsienio šalių.

Mokykla prisijungė prie Lietuvos buriuotojų sąjungos organizuotų jaunųjų talentų stovyklų. Jų dėka mokiniai galėjo dalyvauti stovyklose Gdanske ir Pucke, o po jų vyko didelės varžybos. Taip pat kartu su kitomis mokyklomis organizuotos dar trys aukšto meistriškumo jungtinės buriavimo stovyklos buriuotojams Nidoje.

2023 m. Neringos sporto mokyklos mokiniai dalyvavo 30 varžybų, kuriose iškovojo 52 prizines vietas. Varžybų, kuriose užimtos 1-4 vietų sąrašas:

|  |  |  |  |  |  |
| --- | --- | --- | --- | --- | --- |
| Varžybos | 1 | 2 | 3 | 4 | Bendroji suma |
| LR vaikų, jaunučių ir jaunimo čempionatas | 3 |  | 2 |  | 5 |
| LR buriavimo taurė, Vl. ir V. Mamontovų „Vėtrungės“ taurė |  | 2 |  |  | 2 |
| Lietuvos buriavimo čempionatas ir Lietuvos jaunių buriavimo čempionatas | 4 | 3 | 4 | 1 | 12 |
| Jazz Dancer regata | 1 | 2 |  | 3 | 6 |
| Tradicinė Platelių regata | 1 |  | 2 | 2 | 5 |
| Neringos sporto mokyklos taurė | 4 | 3 | 1 | 1 | 9 |
| Klaipėdos orientavimosi sporto patalpų taurė 2023 |  |  |  | 1 | 1 |
| Sezono atidarymo taurė 2023 |  | 1 | 1 | 1 | 3 |
| Nida 2023 - 3 dienos |  | 1 | 1 | 1 | 3 |
| Lietuvos taurė 2023 |  |  |  | 1 | 1 |
| Liepojos orientavimosi čempionatas 2023 | 1 |  | 1 | 1 | 3 |
| Iš viso |  |  |  |  | 50 |

2023 m. rugsėjo 12–17 d. treneriai dalyvavo kvalifikacijos kėlimo kursuose, kuriuos vedė pasaulinės buriavimo asociacijos „World Sailing“ instruktorius Robert John Holden iš Pietų Afrikos Respublikos. Kursuose ypatingas dėmesys buvo skirtas saugumui vandenyje, saugiam plaukiojimui su kateriu, savianalizei (asmeninių ir profesinių vertybių nusistatymas, sporto psichologija, sportininkų mityba, techniniai dalykai: vendai, startai, priešstartinės būsenos).

Strateginio tikslo ***„Mokyklos vaidmens sprendžiant Neringos sezoniškumo problemą didinimas“*** įgyvendinimas.

Neringos sporto mokyklos 2020–2023 m. strateginiame plane bei 2023 m. veiklos planuose numatyti tikslai ir uždaviniai ugdymo kokybės gerinimui bei teigiamo mokinių požiūrio į sveikatą, aktyvų, savimi ir savo gebėjimais pasitikinčios asmenybės formavimą. Neringos sporto mokyklos ugdymo programose, stovyklose daugiau nei 400 mokinių.

Aktyviai dalyvaudami miesto šventėse „Stintapūkis“, „Žiobrinės“, „Nidos smuklė“ įvairių rungčių pavidalu pristatėme bendruomenės nariams informaciją apie fizinio aktyvumo svarbą. Mokyklos komanda džiaugiasi Neringos gyventojų susidomėjimu ir įsitraukimu į sporto mokyklos vykdomas veiklas visus metus. Inicijuodami ir sulaukdami pasiūlymų šiemet ne sezono metu įvairaus amžiaus bendruomenės nariams surengėme 9 sporto, fizinio aktyvumo, sveikos gyvensenos skatinimo renginius žygiavome už laivę Smiltynėje, varžėmės šeimų turnyruose, dalyvavome ekologinėse akcijose, integravome sportą gamtoje į pamokas ir kt.

Mokyklos skelbiamas naujienas peržiūrėjo virš 200 tūkst. asmenų. Mokyklos veikla plačiai pristatoma socialiniuose tinkluose.

Nuo birželio mėn. 1 iki spalio mėn. 10 dienos mokykla kartu su socialiniais partneriais kvietė bėgte, pėsčiomis ar dviračiais pramogauti susipažįstant su Kuršių nerijos nacionaliniu parku. Neringos miesto gyventojai ir svečiai buvo kviečiami dalyvauti „Atrask Kuršių neriją - laimėk Škoda prizus“ orientavimosi žaidime lankantis orientavimosi sporto parkuose visoje Kuršių nerijoje. Škoda atstovybės Lietuvoje remiamą žaidimą mokykla Neringoje administruoja jau virš 10 metų. Šiemet atnaujintas orientavimosi sporto parkas Pervalkoje, kuris yra paskutinis iš keturių parkų esančių Neringoje. Šio žaidimo pagrindu surengti du orientavimosi naktiniai renginiai, kuriuose dalyvavo ir varžėsi per pusšimtį įvairaus amžiaus dalyvių. Po šių renginių didžioji dalis Juodkrantės ir Nidos orientavimosi trasų tapo pritaikytos lankytis ir tamsiuoju paros metu visus metus, nes turi šviesą atspindinčius elementus. Tradiciškai spalio mėnesį buvo išaiškinti pagrindinio žaidimo prizų, kuriuos įsteigė Škoda, laimėtojai ir papildomų prizų, kuriuos įsteigė mokykla ir kiti socialiniai partneriai.

Iš viso suorganizavome 172 renginius (48 unikalūs), kurie vyko 191 dieną kartu su 31 skirtingu partneriu.

**IV SKYRIUS**

**FINANSINĖS ATASKAITOS**

Mokyklos finansinės ataskaitos pateikiamos prieduose:

1. Metinių finansinių ataskaitų rinkinyje;
2. Biudžeto išlaidų sąmatos vykdymo ataskaitoje.

Pritarta

Neringos sporto mokyklos tarybos

2024 m. sausio 31 d. posėdyje (protokolas Nr. 3)